dh-unibe/image-text_koenigsfelden-charters-post-1500 huggingface dataset:
Staatsarchiv
AARGAU
Zuͤ guͦter fùrdrung armer unnd richer, ✳ so das var by Windisch ✳ zuͦ
rossz, ✳ zuͦ fuͦssz, zuͦwegen unnd karen zuͦ karren ✳ bruchen, ✳ ist dis
ordnung von einer loblichen ✳ herschafft der statt Bernn, ✳ als
lanndsherren, ✳ unnd dem erwirdigen gotshus Kungszfeld₎, ✳
dem soͤlich var siner hoch unnd nidernn gerichthalb zuͦ stàt, ✳
fùrgenomen, keredt ✳ unnd besloss₎, wie si dann hernàch volgt. ✳
des ersten, so soͤllen die verren soͤlichs vars, ✳ das, ✳ wie si dàrzuͦ bescheiden werden, ✳ getruwlich wartenn ✳ unnd vonn anlang ✳ des tags ✳ bis nacht, ✳ so zuͦ Windisch das heilig ave ✳
Maria geludtet wurdt, ✳ dà harˀen ✳ unnd under zweyen
der selben verren ✳ dà nitt sin ✳ by gemeinem wasser. ✳ so
aberr das wasser ungestuͤm unnd gros waͤre, ✳ sy all uff
einandrm sechen ✳ unnd mit hilff, ✳ ràt, ✳ bistand ✳ unnd ✳
andern ✳ das best tuͦn, ✳ also das nàch irm vermogen, ✳ nudz
gesumpt noch ge versumpt werd. ✳
unnd als nu die veren ansoͤlichem var ✳ ungelich teill
haben ✳ unnd des halb ouch ✳ ir warten unnd uffsechen ✳ des
vars ✳ unnd siner uͤbung ✳ under inen teillen, ✳ so soͤllen si
doch ✳ soͤlich teillung also tuͦn, ✳ verschaffen unnd lùtern, ✳
das da durch ✳ dehein mangell oder schad ✳ erwachs, ✳ unnd
ob das nitt bessh wy beschaͤche ✳ unnd ussz irm unlissz ✳
✳ irm unflissz
unnd
unverschaffung ✳ der entstuͦnde, ✳ so soͤllen des ersten die, ✳ so
dann des vars der zit huͤten ✳ unnd huͤtten soͤllen, ✳ es
sye, das soͤlich huͤten in irm namen oder durch ir selbs personē
beschaͤche, ✳ dàr umb straͧffbar sin ✳ und schad, ✳ kost ✳ und alle
ersatzung ✳ dar legen unnd woͤnnd₎, ✳ wie dann der des halb
ist ertstand₎, unnd sich geleuͦplich vindt ✳ unnd ob den
die
selbē
soͤlichs maͤngell, ✳ koͤst ✳ unnd engelltnûs ✳ nitt macht hetten
abzuͦtragen, ✳ oder sich also ùsserten, ✳ das si dàrumb nit wol
zuͦ ergriffen waͤren, ✳ so soͤllen die andernn verren, all ✳
sampt unnd sunders, ✳ unnd ir guͤter ✳ dàr umb hafft unnd
pfandt bar sin, ✳ also das soͤlichs ✳ dàr umb angriffen, ✳ vertriben, ✳ hingeben unnd verkaufft mag werd₎ ✳ bis zuͦ volkomnem widerlegen unnd inbringen ✳ soͤlichs verlusts unnd
bescheidigungn ✳ mit rechten ✳ luternn gedingen. ✳
die selben verren soͤllend ouch ir schiff, ✳ das gros unnd ✳
kleiner, ✳ des glich ir weydling wol gerûst ✳ unnd verschen
sechen
hablten ✳ unnd so die in ettwas gebrestens sind ✳ oder den
gelouͤptlich anzeuͤgen ✳ den helffen waͤnden, ✳ besstenn ✳ bessrenn
unnd verkomen, ✳ wie dann wandlender luͦt gestallten, ✳
zuͦ ✳ ✳ ir lib unnd guͦts nodurfft ✳ werden ✳
vordert.
it₎ so soͤllen ouch die fuͤszgànden, ✳ si werden ✳ zuͦ weydling ✳
oder schiff ùbergefuͤrt, ✳ wie vor stàt ✳ fùrdernn ✳ unnd nit wartē
mit gevaͤrden, ✳ ✳ wo unnd wann ✳ dero mer kemen ✳ unnd
làsz
von dero jecklichem zuͦ lon naͤmen ✳ j haller.
wo aber das wasser in soͤlicher groͤsse waͤre, ✳ das der verren ✳
dry oder mer dàruff warten, ✳ so mogen si von einem fuͤsgànden ✳
zwon haller naͤmen, ✳ unnd doch armer bilgrin geschons werd₎ ✳
wie hie nàch stàt. ✳
unnd su si soͤllen ouch die schiff unnd weydling ✳ deheins w
wogs ùber ladenn. ✳
si soͤllen ouch die bottenn unnd bottschafften, ✳ ir sy vil oder wenig, ✳
zuͦ fuͦssz oder rossz, ✳ by irngeswornen eyden ✳ ûber fuͦren ✳ unnd ✳
das zuͦ dem snellesten tuͦn, ✳ so inen jemer moglich ist, ✳ so doch
an soͤllichen ✳ gewonlich vil unnd gros ligt. ✳
ùnnd ob jemands nachts kaͤme, ✳ unnd uffrechter, ✳ guͦter ✳ notwendiger
unnd unargwendiger sach ✳ begerte ûber gefuͦrt zuͦ werd₎, ✳ den soͤllen
die varren dârzuͦ fùrdern, ✳ unnd den oder die ✳ nit fùrer nach ✳
hoͤcher steygernn, ✳ dann ums zwifallten taglon. ✳
it₎ von einem geladen wagen mit win, ✳ der mit fûnff, ✳ sehs
oder minder pfeͣrden ✳ gefuͦrt wirdt, ✳ soͤllend die w verren ✳ ûber und
herwider zuͦ fuͦren ✳ naͤmen ✳ fùnff schilling haller unnd zwo
màsz win, ✳ oder dàrfûr so vil gellts ✳ als die kouͤffig sind ✳ àn wyter
steygerrnn. ✳
wo aber der pfeͣrd mer weren, ✳ mogend si naͤmen sechs schilling
haller ✳ hin unnd herwider ✳ unnd masz zwo màsz win, ✳ oder
so vil gellts als si kauͤffig sind, ✳ wie vor stàt. ✳ ✳
it₎ von einen wagen der kornnlast ✳ mit fùnff ✳ sehs ✳ oder mindeˀ
pfeͣrd₎ ✳ fuͤrt, ✳ soͤllend die vêrren ✳ hin unnd her wider zuͤ vertigē ✳
naͤmen ✳ vj  haller.
waͤren aber der pfeͣrd₎ mer, ✳ mogen si naͤmen ✳ vij  haller
hin unnd herwider ✳ wie jetz stàt.
it₎ von einem je dem gͤladen karren ✳ den halben teill, ✳ des ✳
so vor stàt. ✳
it₎ von einem wagen, der ein badvart fuͤrt, ✳ v  haller.
it₎ von einem karren soͤlicher battvart ✳ iij  haller.
it₎ von einer person, so si zuͦ rossz fuͦren ✳ iij haller.
es were dann das der verren dry oder vier warten muͤssen, ✳
so moͤcht₎ si vier haller naͤmen. ✳
it₎ armer lûten ✳ die soͤliche belonung nit we vermoͤgen, ✳
soͤllend si, wie obstàt, ✳ schonen ✳ unnd die mit der minsten ✳
besweͣrd ûberfuͤren. ✳
it₎ ob ledige pfaͤrd oder mit karenn geladen ûber gefuͤrt ✳
wurd₎, ✳ soͤllend die verren von dero einem ✳ zwen haller naͤmē ✳
unnd nit mer. ✳ si wern dann mit einem mùt oder
mer geladen, ✳ so mogen si also dry haller naͤmen. ✳
it₎ von waͤgen unnd karren, ✳
✳ so
zeͣntner guͦt fuͤren, ✳ sol
egl es gelicher wisz ✳ als mit den win waͤgen unnd kaˀrên, ✳ ✳
uszgenomen die zwo màssz win, ✳ gehaltt₎ werden. ✳
it₎ von einem gehùrnten haupt vichs, es syen ochsenn, ✳
stier oder kuͦg, ✳ mogen die verren ûber zuͦfuͦren ✳ naͤmen ✳ zwon haleˀ
unnd von einem kalb ✳ ein haller.
unnd von einem swin ✳ ein haller.
unnd von zweyen schàffen, ✳ unnd von zweyen geyssen ✳ ein halleˀ
it₎ unnd von einem sòm rossz mit einem ✳
✳ geladnen
bast ✳ iiij haller.
it₎ von einem swaͤbschen wagen, so er laͤr varrt, iij haller.
it₎ von vederspil, ✳ usz genomen sprinsz unnd spàrwer, ✳ von ✳
jecklichem ✳
✳ bis an
zwoͤlff ✳ ein haller, ✳ wo ir aber mer waͧrren von ✳
zweyen ✳ j haller.
es weren ✳ dann fùrsten schickung unnd schaͤncke unnd sich
des gelouͤplich fund. ✳ ✳
item von einem kràmer unnd sinen kram, den er uff sinem ✳
ruggen tragt, soͤlendie verren naͤmen ✳ ij haller.
es weͣren dann wasser, grosse wie obstàt, ✳ so moͤchten si von
einem ✳ iij haller neͣmen.
unnd ob durch ir muͦtwillig vorzùg ✳ jemand verkùrtzt ✳ wurd,
also das si den ✳
✳ in
schad unn verlust ✳ mit irm uff setzugen verlaͤngern wisten, den soͤllend die verren besetzen, nàch erkantmnùsz ✳ eins hoffmeisters zuͦ Kungsfeld₎, inemmenamen miner frowē
dà selbs, dann òch das var ✳ unnd
die
gericht dàrm inn si ligend,
zuͦ stànd. ✳ ✳
si soͤllend òch dehein schaͤdlich maͤnsch, ✳ frow oder man, ✳ den sy alsz
wùssen, ✳ oder syh des ansinem handell unnd wandell ✳ ver¬
sunder ✳
sechen, ✳ vertigen, ✳ sunnder soͤlichen zuͦ vor antwurtt ✳ zuͦ hand
eins hofmeisters ✳ oder ander miner vorgnt̄e frowen amplùt̄.
it₎ unnd desisz ardtickell soͤllendieddie die verren unnd ✳
✳ ir
gemeinder ✳ jerlichen uff den meyengeding ✳ zuͦ hallten, ✳ zuͦ gott unnd der hellgen sweren, ✳ unnd ob jemand ussz irē ✳ das nit hallt, ✳ dar durch
gestrafft werd₎, ✳ nàch siner verdienen, ✳ unnd ir einer den andern
ern ✳ des halb leyden ✳ unnd das beschechen, ✳ ussz gewalt miner ✳
herrnn von Bernn, ✳ als da lannds ✳
her
schafft, ✳ unnd doch zuͦ hand₎
miner frowen von Kungsfelld₎, ✳ als dero, ✳ den die hoch unnd ✳
niderênn gericht dà seͤlbs zuͦstànd, ✳ àn widerêd unnd geverd. ✳
unnd welich das mir ✳ sweren woͤlten, ✳ die soͤllend des vars
unnd varnds ✳ luter unnd gantz muͤssig gàn, ✳ unnd sich des
nûtz annemen ✳ mitt lutrem geding₎. ✳
dis ordnung ist vollzogen, unnd vor unnd nàch gesworē,
unnd endtlich beslossz, ✳ inbywesz der verren aller oder vast vil
des merenteills, ✳ zuͦ Kûngsfeld₎ sun̄tag quasymodo geniti,
anno domini ꝫc̄ lxxxxviijvo. ✳
unnd dà by erlùdtert ✳
ob zuͦ kûnfftiger lùdtrung ✳ unnd dem ✳
beredt,
so das var ✳ beheben unnd bessernn mag, ✳ her inn merung
aͤnderung, ✳ minderns ✳ oder wandlung not wird, ✳ soͤlichs beschechen
echen mogen ✳ mitt guͦtem urloub miner herrenn unnd erber
luͤdt ràt, so dàr zuͦ ✳ genomen werd₎ ✳ unnd denen dis ✳
gestalten soͤlicher haͤndell ✳ kunndt unnd wùssend sinmogen ✳
als erberlich unnd àn geverd. ✳
it₎ ein stein uff zuͦrichten, dàby wasser greͣsse grachtet werd, ✳ und sòlichs
nit an den veͣrren stannd dàmit, wie wol si die ordnung sweren ✳ uff ✳
saͤtz ✳ und gevaͤrd gemitten ✳ werd₎
✳ beliben.
Konigsf. 844 / 02
lùtrung von des varsz
waͤgenn zuͦ Windesch
K
✳ D ✳ 30 ✳ a.
Staatsarchiv
AARGAU